Mercedes-Benz E-sarja (W211)

Mercedes-Benz W211 on Mercedes-Benz E-sarjan kolmannen sukupolven malli, jota valmistettiin vuosina 2002–2009. Se korvasi edeltäneen W210-mallin ja seuraajaksi tuli W212. Malliin perustuu coupé-korinen CLS-sarja (C219).

 Mercedes-Benz W211 (2002–2009) 

Mercedes-Benz W211 esiteltiin Brysselin autonäyttelyssä tammikuussa 2002. Ulkomuodoltaan se ei muuttunut merkittävästi edeltäjäänsä verrattuna, vaan esimerkiksi säilytti neljä pyöreää ajovaloa.
vasen|pienoiskuva|Mercedes-Benz S211
Vuoden 2002 Euro NCAP -kolaritestistä W211 sai tulokseksi täydet viisi tähteä.
vasen|pienoiskuva|Mercedes-Benz W211 E 55 AMG
Suorituskykyisin malli E 55 AMG esiteltiin Pariisin autonäyttelyssä syyskuussa 2002. Siinä oli mekaanisesti ahdettu 5,4-litrainen V8 teholtaan 476 hevosvoimaa. Esittelyaikanaan se oli nopein sarjavalmisteinen sedan-korinen auto maailmassa.
vasen|pienoiskuva|Facelift-mallin Mercedes-Benz W211.
Vuonna 2006 malli sai muun muassa uudelleenmuotoillun, aiempaa suuremman etusäleikön ja uuden etupuskurin. Myös takavaloihin tehtiin muutoksia.
vasen|pienoiskuva|Mercedes-Benz W211 E 63 AMG
E 55 AMG korvattiin uudella E 63 AMG -mallilla, jossa oli 6,2-litrainen V8 teholtaan 514 hevosvoimaa. 

 Lähteet 

 Aiheesta muualla 

E-sarja (W211)
Luokka:E-segmentin autot
Luokka:2000-vuosikymmenen autot